кредитни институции (групата не може да идентифицира всички притежатели на облигации, които тя е издала) и подчинени пасиви. Тук също така се включват овърдрафтите.
 C0010– C0020/R0810
 Финансови пасиви, различни от дългове към кредитни институции
 Финансови пасиви, включително облигации, емитирани от групата (държани или не от кредитните институции), структурирани облигации, емитирани от самата група, и ипотечни кредити и заеми, дължими на субекти, различни от кредитни институции.
 Подчинените пасиви не се включват тук.
 C0010– C0020/R0820
 Застрахователни задължения и задължения към посредници
 Просрочени суми по задължения към притежатели на полици, застрахователи и други дейности, свързани със застраховането, но които не са технически резерви.
 Включва просрочени суми към (пре-)застрахователните посредници (например комисиони, дължими на посредници, които групата все още не е платила).
 Не се включват заеми и ипотеки, дължими на други застрахователни дружества, ако те се отнасят единствено до финансирането и не са свързани със застрахователна дейност (такива заеми и ипотеки се отчитат като финансови пасиви).
 Тук се включват задължения по приета презастрахователна дейност.
 C0010– C0020/R0830
 Презастрахователни задължения
 Сумите по просрочени задължения към презастрахователи (например текущи сметки), различни от депозити, свързани с презастрахователна дейност, които не са включени в презастрахователните възстановявания.
 Включва задължения към презастрахователи, които се отнасят до прехвърлени премии.
 C0010– C0020/R0840
 Задължения (търговски, не застрахователни)
 Това е общата стойност на търговските задължения, включително сумите, дължими на служители, доставчици и т.н., които не са свързани със застраховането, аналогично на вземанията (търговия, без застраховане) при активите; включително публичноправни субекти.
 C0010– C0020/R0850
 Подчинени пасиви
 Подчинените пасиви са задължения, които се нареждат след други определени задължения при ликвидация на предприятието. Това е общата стойност на подчинените пасиви, класифицирани като основни собствени средства, и на тези, които не са включени в основните собствени средства.
 По отношение на колона „Стойност по задължителните счетоводни отчети“ (C0020), когато не е налично разделението между подчинени пасиви извън основните собствени средства и подчинени пасиви в основните собствени средства, тази позиция отразява сумата.
 C0010– C0020/R0860
 Подчинени пасиви, които не са в основни собствени средства
 Подчинените пасиви са задължения, които се нареждат след други определени задължения при ликвидация на предприятието. Някои други задължения могат да бъдат подчинени дори в още по-голяма степен. Тук се представят само подчинените пасиви, които не са класифицирани в основни собствени средства.
 По отношение на колона „Стойност по задължителните счетоводни отчети“ (C0020), когато не е налично разделението между подчинени пасиви извън основните собствени средства и подчинени пасиви в основните собствени средства, тази позиция не се отчита.
 C0010– C0020/R0870
 Подчинени пасиви, които са в основни собствени средства
 Подчинени пасиви, класифицирани като основни собствени средства
 По отношение на колона „Стойност по задължителните счетоводни отчети“ (C0020), когато не е налично разделението между подчинени пасиви извън основните собствени средства и подчинени пасиви в основните собствени средства, тази позиция не се отчита.
 C0010– C0020/R0880
 Всички други пасиви, които не са посочени другаде
 Това е общата стойност на всички други пасиви, които не са включени в други балансови позиции.
 C0010– C0020/R0900
 Общо пасиви
 Това е съвкупният общ размер на всички пасиви.
 C0010/R1000
 Превишение на активите над пасивите
 Това е общата стойност на превишението на активите над